|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ |  |
| ΥΠΟΥΡΓΕΙΟ ΟΙΚΟΝΟΜΙΚΩΝ | Αθήνα, 9 Μαΐου 2014 |
| ΓΕΝΙΚΗ ΓΡΑΜΜΑΤΕΙΑ ΔΗΜΟΣΙΩΝ | Αρ. Πρωτ.: Δ15Β 1073363 ΕΞ 2014 |
|  ΕΣΟΔΩΝ |  |
| ΓΕΝΙΚΗ ΔΙΕΥΘΥΝΣΗ  |  |
|  ΦΟΡΟΛΟΓΙΚΗΣ ΔΙΟΙΚΗΣΗΣ |  |
| ΔΙΕΥΘΥΝΣΗ ΒΙΒΛΙΩΝ & ΣΤΟΙΧΕΙΩΝ (15η) |  |
| ΤΜΗΜΑΤΑ: Β΄ - Α΄.  | ΠΡΟΣ: Τ.Ο.Ε.Β. Κουδουνίων  |
|  |  & Νοτίου Δράμας |
| Ταχ. Δ/νση……: Καρ. Σερβίας 10 |  Ελευθ. Βενιζέλου 142 |
| Ταχ. Κώδικας…: 10184 – Αθήνα |  661 00 - Δράμα |
| Πληροφ……….: Ελ. Φραγκούλη |  |
| Τηλέφωνο…….: 210-36.10.030 |  |
| FAX…………..: 210-36.15.052 |  |

ΘΕΜΑ: Παρέχονται πληροφορίες αναφορικά με την υποβολή καταστά­σεων φορολογικών στοιχείων, για διασταύρωση πληροφοριών, από 1-1-2014.

Απαντώντας στην από 28-2-2014 αίτησή σας, κατά το μέρος που άπτε­ται των αρμοδιοτήτων της υπηρεσίας μας (ερώτημα γ), που σχετίζεται με το αντικείμενο του θέματος και μετά από τις διευκρινίσεις που δόθηκαν σε τηλεφωνική μας επικοινωνία, θέτουμε υπόψη σας τα ακόλουθα:

1. Εφόσον, όπως αναφέρετε στη σχετική αίτησή σας, σύμφωνα με τον σχετικό νόμο και το καταστατικό των υπόψη Οργανισμών, τα έσοδα των Τ.Ο.Ε.Β. προέρχονται από χρεώσεις στους χρήστες του δικτύου τους ή στους ιδιοκτήτες των αγροτεμαχίων που ανήκουν στο δίκτυό τους, που αφορούν στρεμματικές εισφορές και αρδευτικά ή στραγγιστικά τέλη, τα οποία δεν επιβαρύνονται με Φ.Π.Α., καθόσον οι υπόψη Οργανισμοί απαλλάσσονται από τον Φ.Π.Α. και εκδίδονται κατά την είσπραξη αυτών από τους υπόψη Οργανισμούς αποδείξεις είσπραξης (μη φορολογικά πα­ραστατικά), οι υπόψη Οργανισμοί για τα έσοδα αυτά, δεν υποχρεούνται σε υποβολή καταστάσεων πελατών, κατ’ εφαρμογή της απόφασης του Γ.Γ.Δ.Ε. ΠΟΛ 1022/2014 (ΦΕΚ 179 Β΄), όπως τροποποιήθηκε με την απόφαση του Γ.Γ.Δ.Ε. ΠΟΛ 1072/2014 (ΦΕΚ 691 Β΄) και ισχύει από 1-1-2014 και εξής:
2. Περαιτέρω, σύμφωνα με τις διατάξεις της παραγράφου 3 του άρ­θρου 2 του Κ.Φ.Α.Σ., κάθε εγγραφή στα βιβλία που αφορά συναλλαγή ή άλλη πράξη του υπόχρεου, πρέπει να στηρίζεται σε στοιχεία που προβλέ­πονται από τις διατάξεις του Κ.Φ.Α.Σ. ή σε δημόσια έγγραφα ή σε άλλα πρόσφορα αποδεικτικά στοιχεία.

Συνεπώς, για την καταχώρηση από τους αγρότες και τους κτηνοτρό­φους, που από 1-1-2014 εντάσσονται στο νέο καθεστώς τήρησης βιβλίων του Κ.Φ.Α.Σ., δαπανών που αφορούν στρεμματικές εισφορές και αρδευ­τικά ή στραγγιστικά τέλη, που βεβαιώνονται και εισπράττονται από τους εκάστοτε Τ.Ο.Ε.Β., ως πρόσφορα αποδεικτικά στοιχεία δαπανών στα τη­ρούμενα από αυτούς βιβλία, εκλαμβάνονται οι αποδείξεις είσπραξης (μη φορολογικά παραστατικά), που εκδίδονται κατά τα αναφερόμενα στην παράγραφο 1 του παρόντος, από τους υπόψη Οργανισμούς.

1. Τέλος, οι Δ/νσεις Φορολογίας Εισοδήματος και Τελών και Ειδικών Φορολογιών, στις οποίες κοινοποιείται το παρόν με φωτοτυπία της αίτη­σης, παρακαλούνται για τις δικές τους ενέργειες σε θέματα αρμοδιότητάς τους.

Συν: Δώδεκα (12) φύλλα.

Ο Αν/της Προϊστάμενος της Δ/νσης

ΣΑΪΤΗΣ ΕΥΘΥΜΙΟΣ

 Ακριβές Αντίγραφο

Ο Προϊστάμενος της Γραμματείας

ΕΣΩΤΕΡΙΚΗ ΔΙΑΝΟΜΗ:

1. Γραφείο κου Γενικού Γραμματέα Δημοσίων Εσόδων

(Επίσημ. το αρ. 2284/13-3-2014)

1. Γραφείο Γενικής Δ/νσης Φορολογικής Διοίκησης
2. Δ/νση Βιβλίων και Στοιχείων

α) Γραφείο κου Αν/τη Δ/ντή

β) Τμήμα Α΄

γ) Τμήμα Β΄ (5 αντίγραφα)

δ) Τμήμα Γ΄

1. Δ/νση Φορολογίας Εισοδήματος

 – Τμήμα Β΄ (με φωτοτυπία της αίτησης)

5. Δ/νση Τελών και Ειδικών Φορολογιών

(με φωτοτυπία της αίτησης)